ET Euroopa Liidu Teataja C 107/12

Liikmesriikide edastatud kokkuvõtlik teave riigiabi kohta, mida antakse kooskõlas komisjoni määrusega (EÜ) nr 1857/2006, mis käsitleb asutamislepingu artiklite 87 ja 88 kohaldamist põllumajandustoodete tootmisega tegelevatele väikestele ja keskmise suurusega ettevõtetele antava riigiabi suhtes ning millega muudetakse määrust (EÜ) nr 70/2001

2009/C 107/04

Abi nr: XA 2/09

Liikmesriik: Taani

Piirkond: Taani

Abikava nimetus või üksikabi saava ettevõtja nimi: Tilskud til certificerede partier af sædekorn og markfrø.

Õiguslik alus: Bekendtgørelsen nr. 1360 af 19. december 2008 om tilskud til certificerede partier af sædekorn og markfrø udstedt med hjemmel i Finansloven for finansåret 2009.

Abikavaga ettenähtud aastased kulud või ettevõtjale antava üksikabi üldsumma: 10 000 000 Taani krooni

Abi suurim osatähtsus: 50 %

Rakendamise kuupäev: Dokument „Bekendtgørelse om tilskud til certificerede partier af sædekorn og markfrø” jõustub 1. jaanuaril 2009 ning alates kõnealusest kuupäevast võib maksta abikava alusel toetust.

Abikava või üksikabi kestus: Abikava rahastatakse 2009. aasta eelarveseaduse assigneeringutest. Seepärast võib assigneeringute kohaselt maksta abikava raames toetust üksnes 1. jaanuarist 2009 kuni 31. detsembrini 2009.

Abi eesmärk: Abi eesmärk on anda toetust põllumajandussaaduste esmatootmisega tegelevatele põllumajandusettevõtetele teravilja- jm seemne sertifitseerimisega seotud kohustuslike kontrollimeetmete kulude osaliseks katmiseks. Abi antakse vastavalt komisjoni määruse (EÜ) nr 1857/2006 artikli 14 lõike 2 punktile e.

Asjaomane sektor/asjaomased sektorid: Põllumajandus (teravilja- jm seeme)

Abi andva ametiasutuse nimi ja aadress:

Plantedirektoratet Skovbrynet 20 2800 Kgs. Lyngby DANMARK

Veebileht: https://www.lovtidende.dk/Forms/L0700.aspx?s31=10&s19=1360&s32=2008

Muu teave: —

Abi nr: XA 19/09

Liikmesriik: Madalmaad

Piirkond: Fryslâni provints (Friisimaa)

Abikava nimetus või üksikabi saava ettevõtja nimi: Subsidie agrarische bedrijfsverplaatsing en daaraan gerelateerde investeringskosten

Õiguslik alus:

— Kadersubsidieverordening pMJP Fryslân 2009

— Subsidieverordening pMJP Fryslân 2009, Hoofdstuk 1.1.3. Subsidie agrarische bedrijfsverplaatsing en daaraan gerelateerde investeringskosten

— Wet inkomstenbelasting 2001, art. 3.54

Abikavaga ettenähtud aastased kulud või ettevõtjale antava üksikabi üldsumma: Aastased hinnangulised kulud 600 000 EUR

2009–2013 kavandatud kulud 3 miljonit EUR

Abi suurim osatähtsus: Vastavalt komisjoni määruse (EÜ) nr 1857/2006 artiklitele 4 ja 6 antakse abi väikestele ja keskmise suurusega põllumajandustootjatele järgmiselt:

Investeeringute eesmärk on eelkõige:

— tootmiskulude vähendamine;

— tootmise täiustamine ja ümberpaigutamine;

— kvaliteedi parandamine;

— looduskeskkonna säilitamine ja parandamine või hügieenitingimuste või loomade heaolu parandamine.

Abikõlblikud kulud hõlmavad järgmist:

— kinnisvara ehitamine, omandamine või parendamine;

— uute masinate ja seadmete, sealhulgas arvutitarkvara ostmine või liisimine ülempiiriga kuni vara turuväärtuseni;

— eespool nimetatud kuludega seotud üldkulud, nagu näiteks arhitektide, inseneride ja konsultantide tasud, teostatavusuuringud ning patentide ja litsentside ostmine.

Kõik asjaomase piirkonna väikesed ja keskmise suurusega põllumajandusettevõtted, mis vastavad abikava tingimustele, on abikõlblikud ning võivad seda taotleda.

Abi ei anta raskustes olevatele põllumajandusettevõtetele.

Abi ei anta, kui see on vastuolus ühist turukorraldust kehtestavate nõukogu määrustega ette nähtud keeldude või piirangutega, isegi kui need keelud ja piirangud viitavad üksnes ühenduse toetusele.

Abi ei anta järgmisteks eesmärkideks:

— tootmisõiguste, loomade ja üheaastaste taimede ostmine;

— üheaastaste taimede istutamine;

— kuivendustööd või niisutusseadmed ja niisutustööd, välja arvatud juhul, kui sellise investeeringu tulemusena väheneb varasem veekasutus vähemalt 25 % võrra;

— lihtsad asendusinvesteeringud.

Abi ei anta maa ostmiseks.

Valdkondadele 1–4 antakse abi kokku kuni 400 000 eurot.

Rakendamise kuupäev: Abikava rakendatakse pärast selle avaldamist Euroopa Liidu Teatajas, nagu on sätestatud komisjoni määruse (EÜ) nr 1857/2006 artikli 18 lõikes 1, kuid mitte enne provintsi ametiasutuse poolset heakskiitmist või enne otsuse avaldamist 3. septembri 2007. aasta otsuse jõustumise kohta, millega muudetakse seadust Uitvoeringsbesluit inkomstenbelasting 2001, Stb 2007, 328.

Abikava või üksikabi kestus: kuni 31. detsembrini 2013 (k.a).

Abi eesmärk: Põllumajandusettevõtete üldistes huvides ümberpaigutamine, eesmärgiga parandada geograafilist jaotust ja põllumajandusstruktuuri, parandada looduse, maastiku, vee või keskkonna seisundit ning nendega seotud investeeringuid.

Põllumajandusettevõtted müüvad vabaturuhinnaga oma hooned ja ettevõttega seotud maa nn vanas asukohas maakorraldusteenistusele (Bureau Beheer Landbouwgronden – BBL) või piirkondlikule ametiasutusele ning ostavad mujal uued hooned ja põllumaa, et jätkata põllumajandustegevust. Abikõlblikud kulud on järgmised:

100 % tegelikest ümberpaigutamise kuludest, kui need on seotud olemasolevate rajatiste demonteerimise, teisaldamise ja taaspüstitamisega, samuti ümberpaigutamisega seotud nõustamis-, kavandamis- ja uuringukulud ning maksudega seotud kulud. Nõustamise kavandamise ja uuringute kulud hõlmavad notaritasusid, maa katastrisse kandmise tasusid ja konsultatsioonitasusid seoses ümberpaigutamisega, nt kinnisvaramaaklerite, audiitorite ja arhitektide tasud jne. Äriettevõtete ümberpaigutamisel on finantsmõju ka asjaomastele põllumajandustootjatele. Need põllumajandustootjad, kes lõpetavad oma põllumajandusettevõtte tegevuse maksudega seotud kaalutlustel, et paigutada ettevõte ümber, on kohustatud maksma makse oma (vana) põllumajandusettevõttega seotud varjatud reservide ja muude sarnaste varade pealt. Põllumajandustootja jaoks on need sellised kulud, mis on otseselt ja lahutamatult seotud tema põllumajandusettevõtte ümberpaigutamisega. Sellest tulenevalt ei ole ümberpaigutamine sageli kõnealuste põllumajandustootjate jaoks taskukohane ning loomakasvatusega tegelevad põllumajandusettevõtted võivad eelistada näiteks jääda oma vanale kohale (nt tundlike looduslike paikade lähedusse). Kõnealuse abikavaga antakse abi kuni 100 % ulatuses tegelikest kuludest, mis on kooskõlas määruse (EÜ) nr 1857/2006 artikli 6 lõikega 2.

Kuni 40 % asjaomaste rajatiste ümberpaigutamisest tulenevast väärtuse tõusust, kui põllumajandustootja saab üldistes huvides ümberpaigutamisest kasu nüüdisaegse rajatise kujul, tingimusel et ettevõtja oma panus on vähemalt 60 % kuludest (määruse (EÜ) nr 1857/2006 artikli 6 lõige 3).

Kuni 40 % tootmismahu suurendamiseks tehtud kulutustest, kui üldistes huvides ümberpaigutamise tagajärjel tootmismaht suureneb, tingimusel et põllumajandustootja oma panus on vähemalt 60 % asjaomastest kuludest (määruse (EÜ) nr 1857/2006 artikli 6 lõige 4).

40 % ümberpaigutamisega seotud investeeringutest, mille kohta tuleb esitada taotlus kahe aasta jooksul pärast ümberpaigutamist (määruse (EÜ) nr 1857/2006 artikkel 4).

Abi ei ületa ettevõtte kohta 400 000 eurot.

Sektorid: Kõik põllumajandusliku esmatootmisega tegelevad väikesed ja keskmise suurusega põllumajandusettevõtted, mis toodavad EÜ asutamislepingu I lisas loetletud tooteid.

Abi andva ametiasutuse nimi ja aadress:

Provincie Fryslân (Friesland) Sneekertrekweg 1 Leeuwarden Postbus 20120 8900 HM Leeuwarden NEDERLAND

Veebileht: www.fryslan.nl/regelgevingeuropa

kasutajanimi: europa

salasõna: regelgeving

Muu teave: —

Abi nr: XA 22/09

Liikmesriik: Itaalia

Piirkond: Commissariato di Governo per l’Emergenza brucellosi negli allevamenti bufalini in provincia di Caserta e zone limitrofe (Riigiamet, mis tegeleb Caserta provintsi ja sellega piirnevate alade pühvlikasvatustes esinevate kiireloomuliste brutselloosijuhtumitega)

Abikava nimetus või üksikabi saava ettevõtja nimi: Indennizzi connessi con l’attuazione del Piano Operativo per fronteggiare il rischio sanitario connesso alla diffusione della brucellosi negli allevamenti bufalini nel territorio della provincia di Caserta e zone limitrofe

Õiguslik alus: Decreto del Presidente del Consiglio dei Ministri 3 agosto 2007 e successivo Decreto del Presidente del Consiglio dei Ministri 4 luglio 2008

Ordinanza del Presidente del Consiglio dei Ministri 21 Dicembre 2007 n. 3634 modificata con Ordinanza del Presidente del Consiglio dei Ministri 28 maggio 2008 n. 3675

Decreto Commissariale n. 4 del 6 maggio 2008 e Decreto Commissariale n. 10 del 31 luglio 2008

Decreto Commissariale n. 21 del 22 ottobre 2008

Decreto Commissariale n. 49 del 28 novembre 2008

Decreto ministeriale 27 dicembre 2007

Abikavaga ettenähtud aastased kulud või ettevõtjale antava üksikabi üldsumma:

— Peaministri määruse nr 3634/2007 artikli 3 lõike 1 punktide a ja b kohaselt ühekordse täiendava maksena makstavad toetused kogusummas 37 000 000 eurot.

— Peaministri määruse nr 3634/2007 artikli 3 lõike 1 punkti c kohaselt ühekordse maksena makstavad toetused kogusummas 4 600 000 eurot.

Abi suurim osatähtsus: 100 % kantud kahjudest

Rakendamise kuupäev: Abi antakse alates vabastustaotluse registreerimisnumbri avaldamisest Euroopa Komisjoni põllumajanduse ja maaelu arengu peadirektoraadi veebilehel.

Kava või üksiktoetuse kestus: Kuni erakorralise olukorra lõppemiseni, milleks peaministri 3. augusti 2007. aasta määruse ja selle muudatuste kohaselt on kehtestatud 31. detsember 2008; toetust kahjudele võib siiski anda ka pärast nimetatud kuupäeva, kui tegemist on nakatunud loomade tapmisega või karja uuendamisega. Ühelgi juhul ei eraldata toetust pärast nelja aasta möödumist sündmusest.

Abi eesmärk: Artikli 10 lõige 2:

juuni 1964. aasta seaduse nr 615 ning selle muudatuste ja täienduste kohane abi, mida antakse abikõlblikele pooltele seoses loomade tapmisega vastavalt tervishoiuministri 14. novembri 2006. aasta korraldusele ning millest on maha arvestatud liha müügist saadud tulu;

täiendav abi lähtuvalt ISMEA teatise kohasest turuväärtusest korralduse andmise (21. detsember 2007) kuupäevaga, millest on maha arvestatud 9. juuni 1964. aasta seaduse nr 615 ning selle muudatuste ja täienduste kohaselt antav abi;

karantiinikohustuste tõttu ja loomakarjade taastamisel esinenud raskuste tõttu saamatajäänud tulu.

Abikava kohaselt tuleb abisaajal esitada taotlus ning abi antakse pärast seda, kui riiklik ametiasutus on kontrolli teostanud ja taotlusele oma kinnituse andnud. Igale abisaajale teatatakse selgelt abi summa ning selle arvutamiseks kasutatud meetod. Abi võib anda kuni määrusega (OPCM) nr 3634/2007 ettenähtud vahendite lõppemiseni.

Asjaomane sektor/asjaomased sektorid: Loomakasvatussektor

Abi andva ametiasutuse nimi ja aadress – veebileht: Commissariato di Governo per l’Emergenza brucellosi negli allevamenti bufalini in provincia di Caserta e zone limitrofe

Täielik tekst ja sellega seotud dokumendid on kättesaadavad aadressil http://www.sito.regione.campania.it/agricoltura/brucellosi/brucellosi.html

Muu teave: Caserta provintsi ja selle piiriäärsete alade sotsiaal-majandusliku hädaolukorra hilisemaks võimalikuks pikendamiseks, et tulla toime tervishoiuriskidega, mis on seotud veiste brutselloosi laialdase levikuga pühvlifarmides, võib juhul, kui olukord seda nõuab, lõppkuupäeva peaministri määrusega (OPCM) edasi lükata.

Abi nr: XA 28/09

Liikmesriik: Prantsusmaa

Piirkond: Burgundia

Abikava nimetus: Aide Régionale Jeune Agriculteur HCF (Hors Cadre Familial)

Õiguslik alus: Code Général des collectivités territoriales, notamment son article L 1511-2

Circulaire DGFAR/SDEA/C2008-5002 (16.1.08)

Délibération du Conseil régional de Bourgogne.

Abikavaga ettenähtud aastased kulud: 400 000 EUR

Abi suurim osatähtsus: Abi summas 3 375 eurot kuni 13 500 eurot põllumajandustootja kohta

Rakendamise kuupäev: 2009

Abikava kestus: Kuni 2013. aastani

Abi eesmärk: Kõnealune abikava on hõlmatud komisjoni 15. detsembri 2006. aasta määruse (EÜ) nr 1857/2006 artikliga 7.

Abi eesmärk on julgustada ja abistada selliseid põllumajandustootjaid, kes ei võta üle pereettevõtet ja kes vastavad järgmistele abikõlblikkuse tingimustele:

nad on nooremad kui 40 aastat ning asuvad esimest korda tegutsema põllumajandusettevõtte juhina;

neil on vajalik kutsealane pädevus ja kvalifikatsioon kooskõlas Euroopa Liidus kehtivate eeskirjadega;

nad esitavad põllumajandustegevuse arendamise äriplaani;

nad tõendavad liitumist põllumajanduskindlustusega (MSA – mutualité sociale agricole).

Abi makstakse otse põllumajandustootjale.

Abi erineb abikava nr XA 25/07 (programmes pour l'installation des jeunes en agriculture et le development des initiatives locales (PIDIL) – ettevõtluse alustamise ja kohalike algatuste arendamise kava) alusel antud abist.

Asjaomane sektor/asjaomased sektorid: Põllumajandus

Abi andva ametiasutuse nimi ja aadress:

Conseil régional de Bourgogne Direction de l’agriculture et du développement rural 17, boulevard de la Trémouille BP 1602 21035 Dijon cedex FRANCE

Veebileht: http://www.cr-bourgogne.fr/documents/gda/2008-12/jeune_agriculteur.doc

Abi nr: XA 32/09

Liikmesriik: Prantsusmaa

Piirkond: Burgundia

Abikava nimetus: Conseil aux Agriculteurs

Õiguslik alus: Code Général des collectivités territoriales, notamment son article L 1511-2

Délibération du Conseil régional de Bourgogne.

Abikavaga ettenähtud aastased kulud: 600 000 EUR

Abi suurim osatähtsus: 80 % abikõlblikest kuludest (inseneride tasud, dokumentatsioon, kommunikatsioon) seoses nõustamistegevusega järgmistes valdkondades:

energeetika, põllumajandusjäätmed, integreeritud tootmismeetodid, piirkondlike projektide raames tootmise optimeerimine;

põllumajandusseadmed

tegevuste mitmekesistamine;

ühised meetmed tootmismeetodite parandamiseks teatavates sektorites (tervishoid ja hügieen, geneetika, sisendite vähendamine).

Rakendamise kuupäev: 2009

Abikava kestus: Kuni 2013. aastani

Abi eesmärk: Kõnealune abikava on kooskõlas komisjoni 15. detsembri 2006. aasta määruse (EÜ) nr 1857/2006 artikliga 15.

Kõnealused konsultatsioonid on ajutised ega ole seotud põllumajandusettevõtte tavalise toimimisega.

Abikava raames rahastatakse põllumajanduslike organisatsioonide võetavate eri meetmete teatavaid kulusid. Põllumajanduse erandimääruse artikli 15 lõigete 3 ja 4 alusel ei anta abi otse põllumajandustootjatele ning organisatsioonide võetavatele meetmetele juurdepääs ei tohi sõltuda sellest, kas abikõlblik isik kuulub organisatsiooni.

Asjaomane sektor/asjaomased sektorid: Põllumajandustootmine

Abi andva ametiasutuse nimi ja aadress:

Conseil régional de Bourgogne Direction de l’agriculture et du développement rural 17, boulevard de la Trémouille BP 1602 21035 Dijon cedex FRANCE

Veebileht: http://www.cr-bourgogne.fr/documents/gda/2008-12/conseils_agriculteurs_agroequipt.doc

http://www.cr-bourgogne.fr/documents/gda/2008-12/conseils_agriculteurs_amelioration_modes_production.doc

http://www.cr-bourgogne.fr/documents/gda/2008-12/conseils_agriculteurs_diversification.doc

http://www.cr-bourgogne.fr/documents/gda/2008-12/conseils_agriculteurs.doc